Cleavon Frendo

Cleavon Frendo (twieled fl-1 ta' Lulju 1985) huwa eks-plejer tal-futbol Malti.

 Karriera 

Cleavon beda l-karriera professjonali tiegħu fl-2000 ma' Pieta Hotspurs, wara r-ritorn minn ma' Torino fl-Italja. Huwa kien misluf lil Lija Athletic għall-istaġun 2002–03. Huwa mbagħad issieħeb ma' Marsaxlokk, fejn magħhom rebaħ il-kampjonat tal-Premier League fl-istaġun 2006–07. 

F'Ġunju 2008, Cleavon flimkien ma' sieħbu tat-tim ta' Marsaxlokk Jamie Pace telqu liċ-Ċampjins tal-istaġun 2006-07 biex issieħbu maċ-ċampjins tal-istaġun 2007-08 Valletta FC.

Frendo għamel id-debutt tiegħu fil-kampjonat ma' Valletta fil-25 ta' Awwissu 2008, meta daħal bħala sostitut fis-76 minuta flok ir- reklutaġġ ġdid Marcelo Peabirú fid-dro ta' 1-1 kontra Sliema Wanderers.

L-ewwel gowl ta' Cleavon għal Valletta skurjah ironikament kontra l-klabb preċedenti tiegħu Marsaxlokk fl-20 ta' Diċembru 2008, meta fl-44 minuta hu sfrutta xutt inizjali minn Gilbert Agius li laqat il-lasta. Dan il-gowl ta' Frendo kien determinanti għal Valletta, fejn rebħu l-logħba 1-0. Għall-istaġun 2011-12 huwa ngħaqad ma' Sliema Wanderers.

 Unuri 
Marsaxlokk
Premier League Malti: 2006–07

 Ħoloq esterni 
 Profil fuq MaltaFootball.com


Kategorija:Nies ħajjin
Kategorija:Twieldu fl-1985
Kategorija:Futbolers Maltin
Kategorija:Plejers ta' Pietà Hotspurs FC
Kategorija:Plejers ta' Marsaxlokk FC
Kategorija:Plejers ta' Valletta FC
Kategorija:Plejers ta' Lija Athletic FC
Kategorija:Plejers ta' Qormi FC
Kategorija:Plejers ta' Sliema Wanderers FC
Kategorija:Plejers tal-Premier League Malti